वर्ष 2006 में अंतरराष्ट्रीय खगोल संघ की 26वीं महासभा में ‘ग्रह’की नई परिभाषा से संबंधित एक प्रस्ताव पारित किया गया और इस नई परिभाषा के आधार पर प्लूटो को ग्रह की श्रेणी से बाहर कर दिया गया और उसे बौना ग्रह का दर्जा दिया गया। इस परिभाषा के अनुसार वह खगोलीय पिंड जो सूर्य का चक्कर लगाता हो, जो गोलाकार हो, किसी अन्य पिंड का चक्कर नहीं लगाता हो और और जिसने अपनी कक्षा को साफ कर दिया हो यानी वह निकाय चक्कर लगाने वाले अपने कक्ष में छोटे-छोटे पिंडों को रास्ते से हटा दिया हो, ग्रह कहलाएगा। प्लूटो गोलाकार है, सूर्य का चक्कर भी लगाता है परंतु परिक्रमा पथ के अन्य पिंडों की तुलना में प्लेटो का द्रव्यमान 00.7 प्रतिशत है। इसकी तुलना में पृथ्वी का द्रव्यमान इसके कक्षीय पिंडों की तुलना में 1.7 मिलियन गुणा अधिक है। इसका मतलब यही है कि प्लूटो इतना बड़ा नहीं है कि यह अपने पड़ोसी पिंडों को साफ कर सके। चूंकि नेप्चयून का गुरुत्वाकर्षण इसके पड़ोसी ग्रह प्लूटो को प्रभावित करता था और प्लूटो अपनी कक्षा को काइपर बेल्ट स्थित जमे गैस एवं वस्तुओं के साथ साझा करता था। इसी आधार पर इसे बौना ग्रह करार दिया गया।